Alma (laulaja) – Wikipedia
Tämä artikkeli käsittelee suomalaista laulajaa. Alma on myös ranskalaisen laulajan Alexandra Maquetin taiteilijanimi.
Alma Radio Regenbogen Award 2018 -tapahtumassa maaliskuussa 2018
Koko nimi Alma-Sofia Miettinen
Syntynyt 17. tammikuuta 1996 (ikä 23)
Levy-yhtiöt PME Records (2014–)
Alma (oikealta nimeltään Alma-Sofia Miettinen[1] s. 17. tammikuuta 1996 Kuopio[2]) on suomalainen laulaja-lauluntekijä. Alma nousi alun perin julkisuuteen Idols-laulukilpailun seitsemännellä kaudella, jonka myötä hän siirtyi tuomarina toimineen Sini Sabotagen tuplaajaksi. Vuonna 2014 Alma solmi levytyssopimuksen PME Recordsin kanssa, ja kaksi vuotta myöhemmin maailmanlaajuisen sopimuksen Universal Musicin kanssa.
Alma julkaisi debyyttisinglensä "Karma" kesäkuussa 2016, jota seurasi EP Dye My Hair lokauussa. "Karma" sijoittui julkaistessaan Suomen latauslistan ensimmäiselle sijalle ja singlelistan sijalle viisi. Myöhemmät singlejulkaisut ovat saavuttaneet Suomen ohella myös listasijaa ulkomailla, muun muassa Britanniassa, Saksassa ja Itävallassa. Debyyttialbumiaan valmisteleva Alma on myös vieraillut muiden artistien julkaisuilla, mm. Felix Jaehnen ja Charli XCX:n, ja saanut yhteensä seitsemän Emma-ehdokuutta, joista hän voittanut kaksi. Lisäksi Alma on palkittu kahdella Vuoden vienti -Emmalla, sekä Suomi-palkinnolla vuonna 2017. Samana vuonna Alma voitti myös MTV Europe Music Awardsin Suomen kategorian.
1.2 Ensimmäiset musiikkijulkaisut
1.3 Esikoisalbumi
1.4 Kappaleita muille artisteille
Alma kilpaili Idolsin seitsemännellä kaudella vuonna 2013, mutta putosi kilpailusta juuri ennen semifinaalia.[3] Hän tutustui kuitenkin kilpailussa tuomarina toimineeseen Sini Sabotageen ja pääsi hänen keikkakokoonpanoonsa avainsanoja toistavaksi ja yleisöä huudattavaksi taustalaulajaksi eli tuplaajaksi. Hän oli mukana myös Sabotagen Lue mun huulilta -EP:n kappaleella ”Muuta ku mä”.[4]
Alma solmi ensimmäisen levytyssopimuksensa vuonna 2014 PME Recordsin kanssa, joka toimii hänen levy-yhtiönään Pohjoismaissa ja Baltiassa yhdessä Warner Musicin kanssa.[1][5] Marraskuussa 2015 Alma solmi lauluntekijäsopimuksen saksalaisen musiikkikustantamo Sony/ATV Music Publishingin kanssa.[4] Toukokuussa 2016 Alman uutisoitiin allekirjoittaneen maailmanlaajuisen levytyssopimuksen Saksan Universal Musicin kanssa.[5]
Ensimmäiset musiikkijulkaisut[muokkaa | muokkaa wikitekstiä]
Alma julkaisi esikoissinglensä ”Karma” 3. kesäkuuta 2016.[6] Kappale sisältyy myös hänen lokakuussa julkaistulle Dye My Hair -EP:lle.[7] Hän vieraili myös vokalistina saksalaisen Felix Jaehnin heinäkuussa 2016 julkaistulla ”Bonfire”-kappaleella, joka nousi Saksassa singlelistan kolmoseksi.[8][9] Tammikuussa 2017 Soundin lukijat valitsivat Alman ”Kotimainen tulokas 2016” -äänestyksen voittajaksi.[10] Vuoden 2017 Emma-gaalassa hän oli ehdolla viidessä eri kategoriassa (Vuoden tulokas, Vuoden biisi, Vuoden Pop, Vuoden artisti, Vuoden musiikkivideo).[11] Lopulta hänet palkittiin vuoden tulokkaana, jonka lisäksi hän sai Vuoden vienti -Emman.[12]
Alman kansainvälinen menestys sai jatkoa keväällä ja kesällä 2017, kun ”Chasing Highs” -single nousi listoille ensin Suomessa ja Saksassa, Itävallassa sekä Sveitsissä, ja myöhemmin Britanniassa ja Irlannissa. Heinäkuussa 2017 kappale nostettiin brittiläisen BBC Radio 1 -radiokanavan A-soittolistalle.[13] Elokuussa 2017 se nousi Britannian virallisen singlelistan sijalle 18.[14] Syksyllä 2017 Alma jatkoi vuonna 2018 julkaistavan esikoisalbuminsa äänityksiä, joka äänitetään puoliksi Los Angelesissa ja Suomessa.[15] Syyskuussa 2017 julkaistiin Alman seuraava single "Phases", jolla vierailee yhdysvaltalainen rap-artisti French Montana.[16] Kappale, jonka Alma on kirjoittanut yhdessä Charli XCX:n kanssa, sai ensisoittonsa BBC:llä ja nousi heti julkaisunsa jälkeen Suomen latauslistan ensimmäiselle sijalle, sekä single- että striimatuimpien listan sijalle neljätoista.[17] "Phases" nousi myös singlelistoille Britanniassa, Sveitsissä ja Ruotsissa.[18][19]
Lokakuussa 2017 Almalle myönnettiin Suomi-palkinto.[20] Marraskuussa 2017 hän voitti MTV Europe Music Awardsin Suomen kategorian.[21] Joulukuussa 2017 Alma ja hänen sisarensa Anna Miettinen osallistuivat kutsuvieraina itsenäisyyspäivän vastaanotolle.[22] Joulukuussa 2017 julkaistiin myös Charli XCX:n single "Out of My Head", jolla Alma vierailee yhdessä Tove Lon kanssa.[23] Helmikuussa 2018 Alma voitti jälleen Emma-gaalassa Vuoden vienti -Emman, sekä Vuoden biisi -palkinnon "Chasing Highs" -kappaleesta.[24] Maaliskuussa 2018 julkaistiin Alman Heavy Rules Mixtape -EP, jolla vierailee myös MØ, Kiiara ja Tove Styrke.[25] Lokakuussa 2018 julkaistiin "Cowboys"-single.[26]
Alma viimeistelee ensimmäistä albumiaan, jonka on ollut määrä ilmestyä alkuvuodesta 2019.[27] Hän kuvailee albumin olevan musiikillisesti ”erilaista kuin hänen nykyinen tuotantonsa” ja että albumi tulee olemaan ”vanhan loppu ja uuden alku”.[28] Albumin ilmestymistä on lykätty määräpäivästä 5. huhtikuuta 2019 jonnekin tulevaisuuteen.[29]
Kappaleita muille artisteille[muokkaa | muokkaa wikitekstiä]
Alma tekee kappaleita myös muille artisteille ja ilmoitti kesällä 2018 tehneensä esimerkiksi kolme kappaletta Miley Cyrukselle.[30]
Maaliskuussa 2019 Alma puhui ensimmäistä kertaa pitkäaikaisesta naisystävästään GayTimes-brittisivustolle. Haastattelun ansiosta kansalle kävi selväksi, että Alma seurustelee naisen kanssa.[31] [32]
Julkaistu: 28. lokakuuta 2016
Levy-yhtiö: PME Records, Warner Music Finland
Julkaistu: 2. maaliskuuta 2018
2016 — — — — 5 [33] 13 [33] — 100 [34] — Dye My Hair -EP
”Dye My Hair”
— — 26 [35] 25 [35] 5 [36] 6 [36] — — 38 [35]
”Chasing Highs”
2017 33 [14] 18 [14] 22 [14] 17 [14] 10 [37] 7 [37] 43 [14] — —
”Phases”
— 88 [18] — — 14 [17] 8 [38] 97 [19] 82 [19] —
2018 — — — — 9 [39] 6 [39] — — —
”When I Die”
2019 — — — — 20 [40] 74 [40] — — —
”Starlight”
— — — — — — — — — Moominvalley
”Lonely Night”
— — — — — 27 [41] — — —
"Karma" (2016)[42]
"Dye My Hair" (2016 – ohj. Youth Hymns)[43]
"Chasing Highs" (2017 – ohj. Thomas Trail)[44]
"Phases" (2017)[45]
"Cowboy" (2018)[46]
”Muuta kuin mä” (Sini Sabotage feat. Alma) (2015)
”Bonfire” (Felix Jaehn feat. Alma) (2016)
”All Stars” (Martin Solveig feat. Alma) (2017)
”Don’t You Feel It” (Sub Focus feat. Alma) (2017)
”Out Of My Head” (Charli XCX feat. Tove Lo & Alma) (2017)
↑ a b Lehti, Aki: Suoraan biisileiriltä huimaan suosioon. Metro, 13.7.2016, nro 124. Artikkelin verkkoversio.
↑ Kukkonen, Milla: "En anna kenenkään sanella mitä teen". Me Naiset, 1.12.2016, nro 48.
↑ He kilpailevat Idolsin semifinaalissa - suursuosikki putosi! Ilta-Sanomat. 28.11.2013. Viitattu 14.7.2016.
↑ a b Vehmas, Ilona: Sini Sabotage löysi Idolsista työkaverin ja ystävän - Almalle sopimus maailman suurimman musiikkikustantamon kanssa Iltalehti. 20.11.2015. Viitattu 14.7.2016.
↑ a b Suomalainen Alma solmi kansainvälisen levytyssopimuksen – debyyttisingle julkaistaan perjantaina! Warner Music Finland. 30.5.2016. Viitattu 14.7.2016.
↑ Hautamäki, Mari: Tämä kotimainen laulaja on julkaissut vasta yhden biisin, mutta solminut jo sopimuksia kaikkien isojen levy-yhtiöiden kanssa Rumba. 3.6.2016. Viitattu 14.7.2016.
↑ Almalta EP ja uusi single perjantaina 28.10! Warner Music Finland. 17.10.2016. Viitattu 30.10.2016.
↑ Svensk, Tiina: ALMA yhteistyössä kansainvälisen huippu DJn kanssa Kiss. 15.7.2016. Viitattu 18.7.2016.
↑ Felix Jaehn feat. Alma OfficielleCharts.de. Viitattu 7.8.2017. (saksaksi)
↑ Lukijat ovat puhuneet! He ovat vuoden 2016 tulokkaat Soundi. 27.1.2017. Viitattu 29.1.2017.
↑ Massa, Silja: Uusi tulokas Alma kahmi Emma-ehdokkuuksia Yle Uutiset. 14.12.2016. Viitattu 29.1.2017.
↑ Musiikkialan parhaimmisto palkittiin yleisöennätyksen tehneessä Emma Gaalassa Musiikkituottajat. 4.2.2017. Viitattu 5.2.2017.
↑ Koppinen, Mari: Alman hitti nostettiin jo Britannian suurimman radiokanavan A-listalle – merkitsee suurta näkyvyyttä Helsingin Sanomat. 25.7.2017. Viitattu 19.8.2017.
↑ a b c d e f Chasing Highs by Alma acharts. Viitattu 7.8.2017. (englanniksi)
↑ Vedenpää, Ville: Maailmalla nosteessa oleva Alma: Aion nostaa musiikillani Suomen maailmankartalle Yle Uutiset. 12.8.2017. Viitattu 19.8.2017.
↑ Rautio, Samppa: Alma teki biisin supersuositun French Montanan kanssa – se on iso juttu, mutta ihan normaali jatkumo suomalaistähden uralle YleX. 21.9.2017. Viitattu 27.2.2018.
↑ a b Musiikkituottajat - Tilastot - Suomen virallinen lista: French Montana, Alma - Phases Musiikkituottajat. Viitattu 8.10.2017.
↑ a b [hhttp://www.officialcharts.com/search/singles/phases/ Alma - Phases] Official Charts. Viitattu 27.2.2018.
↑ a b c Phases by Alma & French Montana acharts. Viitattu 8.10.2017. (englanniksi)
↑ Ministeri Terho myönsi Suomi-palkinnot Opetus- ja kulttuuriministeriö. 18.10.2017. Viitattu 4.1.2018.
↑ Vatka, Miia: Alma voitti MTV Europe Music Awardsin Suomen kategorian Iltalehti. 13.11.2017. Viitattu 4.1.2018.
↑ Pudas, Mari: Keltaisella raksatakillaan säväyttänyt Alma: ”Cheek antoi meille yhden neuvon Linnaan - älä räppää, äläkä laula” Iltalehti. 6.12.2017. Viitattu 4.1.2018.
↑ Turtinen, Toni: Charli XCX julkaisi uuden biisin – mukana tietenkin bestis Alma Rumba. 7.12.2017. Viitattu 27.2.2018.
↑ Suomalainen, Ninni: Emma Gaala 2018: Alma oli läsnä videopuhelulla Losista, Cheek sai tuplavoiton yleisöltä, Profeetat jäi palkinnoitta, Haloo Helsinki! ja JVG yllättivät tulikuumalla yhteistyöllä YleX. 4.2.2018. Viitattu 27.2.2018.
↑ ALMALTA ILMESTYY PERJANTAINA HEAVY RULES –MIXTAPE // MUKANA HUIPPUNIMET MØ, KIIARA JA TOVE STYRKE! Warner Music Finland. 26.2.2018. Viitattu 2.3.2018.
↑ Cowboy on ”tehty Yhdysvalloissa yhdysvaltalaisille”, mutta ”vie leijonakorun vielä vähän pidemmälle” – Alman single sai ristiriitaisen vastaanoton kriitikkoraadilta
↑ Alman esikoisalbumi valmistuu alkuvuodeksi huipputuottajan kanssa: "Levy on vaatinut kypsyttelyä, koska olen kasvanut aikuiseksi" Yle Uutiset. Viitattu 26.11.2018.
↑ Keskitalo, Juho: Ruisrock 2018: Alma pian julkaistavasta albumistaan: Tämä on vanhan loppu ja uuden alku YleX. 9.7.2018. Viitattu 20.7.2018.
↑ Oskari Onninen: Kommentti: Luvattua esikois­levyä ei kuulu ja kiertue siirrettiin syksyyn: Onko Almasta tulossa suuren luokan floppi? (Tilaajille) Helsingin Sanomat. 9.4.2019. Viitattu 9.4.2019.
↑ Vahvistus spekulaatioille - Bassoradio: Alma kirjoittaa biisejä Miley Cyrukselle iltalehti.fi. Viitattu 11.8.2018.
↑ Alma kertoo avoimesti suhteestaan naiseen – hehkuttaa tyttöystäväänsä: "Hän on minulle kaikkeni mtvuutiset.fi. Viitattu 21.3.2019.
↑ ALMA is ready to be the queer female popstar she always wanted to see gaytimes.co.uk. Viitattu 21.3.2019. (englanniksi)
↑ a b Musiikkituottajat - Tilastot - Suomen virallinen lista: Alma - Karma Musiikkituottajat. Viitattu 14.7.2016.
↑ Karma by Alma acharts. Viitattu 17.1.2017. (englanniksi)
↑ a b c Dye My Hair by Alma acharts. Viitattu 17.1.2017. (englanniksi)
↑ a b Musiikkituottajat - Tilastot - Suomen virallinen lista: Alma - Dye My Hair Musiikkituottajat. Viitattu 27.11.2016.
↑ a b Musiikkituottajat - Tilastot - Suomen virallinen lista: Alma - Chasing Highs Musiikkituottajat. Viitattu 8.5.2017.
↑ Musiikkituottajat - Tilastot - Suomen virallinen lista: Alma & French Montana - Phases Musiikkituottajat. Viitattu 8.10.2017.
↑ a b Musiikkituottajat - Tilastot - Suomen virallinen lista: Alma - Cowboy Musiikkituottajat. Viitattu 9.3.2019.
↑ a b Musiikkituottajat - Tilastot - Suomen virallinen lista: Alma - When I Die Musiikkituottajat. Viitattu 9.3.2019.
↑ Musiikkituottajat - Tilastot - Suomen virallinen lista: Alma - Lonely Night Musiikkituottajat. Viitattu 11.8.2019.
↑ ALMA - Karma (official) ALMA. 1.7.2016. Viitattu 14.7.2016.
↑ ALMA - Dye My Hair (Official Video) ALMA. 10.11.2016. Viitattu 13.11.2016.
↑ ALMA - Chasing Highs cyberalmaVEVO. 31.3.2017. Viitattu 19.8.2017.
↑ ALMA, French Montana - Phases (Official Video) ALMA. 11.10.2017. Viitattu 9.12.2018.
↑ ALMA - Cowboy ALMA. 26.10.2018. Viitattu 9.12.2018.
Alman virallinen Facebook-sivu
Alman profiili Instagram-kuvapalvelussa
Alman profiili Twitterissä
Alman YouTube-kanava
Noudettu kohteesta ”https://fi.wikipedia.org/w/index.php?title=Alma_(laulaja)&oldid=18337762”
Sivua on viimeksi muutettu 11. elokuuta 2019 kello 15.07.